cyanic-selkie/wikianc huggingface dataset:
Gustaw Landau-Gutenteger
Etter å ha fullført studiene i St. Petersburg bosatte han seg i Łódź rundt 1888 og åpnet sin arkitektforretning ved Piotrkowska-gaten 128. Gutenteger tegnet til å begynne med bygninger i eklektisk stil, skjønt mursteinshusene hans også bærer preg av nystiler. Fra 1901 tegnet han også i art nouveau.
Gutenteger regnes for å være en av de fremste arkitektene i byens historie. Hans mest kjente prosjekter omfatter blant annet Huset under Gutenberg, Wilhelm Landaus bankhus, Hotel Grand, Ezras Izrael-synagogen og Oszer Kons mursteinshus.
Eivind Saga
Saga begynte i 2011 som konsulent i McKinsey & Company. Fra 2013 til 2018 var han fondsforvalter, investeringssjef og direktør i Herkules Capital. Fra 2018 er han partner i Equip Capital.
Han har mastergrad i industriell økonomi (sivilingeniør) fra NTNU fra 2011. Han hadde et utvekslingsopphold ved Harvard University. Fra 2007 til 2008 var han studentrepresentant i NTNU-styret. Han hadde ellers en rekke verv i Unge Høyre, sist som medlem av sentralstyret fra 2006 til 2010 og 1. nestleder fra 2008 til 2010. Han var Høyres 2. vararepresentant til Stortinget fra Vest-Agder i perioden 2009–2013.
Adam Eckersley
Adam Eckersley (født 7. september 1985) er en engelsk fotballspiller som spiller i forsvaret. Han er født i Salford.
Eckersley signerte for Manchester United som juniorspiller i 2002. Han var en del av Uniteds reservelag som tok kvadrupelen i 2005.
Adam fikk sin førstelagsdebut i Ligacupen den 26. oktober 2005. Han var i startoppstillingen som venstreback da United slo Barnet 4-1 hjemme. Eckersley var i siste halvdel av 2005-06-sesongen utlånt til den belgiske andredivisjons-klubben Royal Antwerpen for å få førstelagserfaring.
Karriere som spiller (alle turneringer)
Per 14. juli 2008
Venjetindan
Venjetindan (eller Vengetindene) er et fjellmassiv i Rauma kommune i Møre og Romsdal. Det er det høyeste fjellmassivet i området, og ligger omkranset av andre kjente fjell, som Romsdalshorn, Kvanndalstind og Trolltindan.
Venjetindan strekker seg i nord-sørlig retning, med den høyeste toppen, Store Venjetinden (1852 moh.), lengst nord. Lille Venjetinden (1820 moh.) ligger rett sør for Store Venjetinden. Disse to markante toppene er atskilt av et bratt skar (Vestgjelet), og begge toppene kan by på bratte sydvegger med flere alternative klatreruter opp. Videre fortsetter tinderekka med pinakler og mindre vegger langs ryggen mot Søndre Venjetinden, og videre ryggen over mot Kvanndalstind. Massivet domineres på vestsiden av store rygger og renner, samt den bratte vestveggen på Store Venjetinden. På østsiden domineres Vengetindmassivet av Mjølnerbreen.
Sammen med Kvanndalstindan kan Venjetindan by på det mest alpine terrenget i Romsdalen. Her finner man også noe av det fasteste fjellet i området, og fjellet er derfor et populært mål for fjellklatrere. Anmarsj til de fleste klatrerutene går fra Venjesdalen, via bomvei fra Isfjorden.
Stevan Bates
Stevan Bates kyrillisk: Стеван Батес, (født 29. november 1981 i Beograd) er en serbisk fotballspiller som spiller for Baku.
Karriere
Bates ble født i Beograd, Bates har tidligere spilt for: Železničar Beograd, Železnik og Rad Beograd, Alania Vladikavkaz, LB Châteauroux og FK Baku.
Luciano Capelli
Luciano Capelli S.D.B. (født 19. oktober 1947 i Cologna di Tirano i provinsen Sondrio i Italia) er katolsk biskop av Gizo på Salomonøyene.
Tam Chi Kin
Tam Chi-kin (født 28. juli 1980) er en hongkongkinesisk svømmer.
Luciano Capelli
Bakgrunn, salesianer
Luciano Capelli trådte inn i salesianerordenen i 1960. Samme år ble han sendt til Filippinene som misjonær. Han studerte filosofi ved Don Bosco Seminary College i Laguna. Senere var han lærer ved Don Bosco Technical School i Manila fra 1969 til 1970 og studerte ved seminaret i Laguna fra 1970 til 1971. I 1971 returnerte han til Italia for å fortsette studiene i teologi i Messina og Torino.
Biskop
Den 5. juni 2007 utnevnte pave Benedikt XVI ham til biskop av Gizo. Biskopen av Hongkong, kardinal Joseph Zen Ze-kiun S.D.B., bispeviet ham den 21. oktober samme år; medkonsekrerende var den apostoliske nuntius til Solomonøyene, erkebiskop Francisco Montecillo Padilla, og den emeriterte biskop av Gizo, Bernard Cyril O’Grady O.P.
Episkopalgenealogi
Hans episkopalgenealogi er:
Doug Martsch
Doug Martsch (1969–) er en amerikansk vokalist, gitarist og låtskriver, best kjent som den kreative kraften i indierock-bandet Built to Spill.
Ungdomsår
Martsch vokste opp i Twin Falls i Idaho, der han midt på 1980-tallet stiftet sitt første band, Farm Days. Deretter slo han seg ned i Boise og dannet bandet Treepeople sammen med medlemmer av det nedlagte hardcore punk-bandet State of Confusion. I 1988 etablerte Treepeople seg i Seattle og fikk kontrakt med det uavhengige plateselskapet C/Z Records som de ga ut tre album og to EP-er for.
Built to Spill
Martsch gikk etter hvert lei av det omfattende turnéprogrammet til Treepeople, og i 1993 trakk han seg ut og flyttet tilbake til Boise. Han dannet snart den første utgaven av Built to Spill og fikk sitt kreative gjennombrudd med albumet There's Nothing Wrong with Love (1994). Bandet ga ut flere album på indie-lablene C/Z Records, Up Records og K Records, stort sett til god omtale, og i 1995 signerte Martsch en kontrakt med Warner Bros. som sikret dem mye kreativ frihet. Den allerede voksende tilhengerskaren ble enda større etter det første albumet på Warner Bros., Perfect from Now On kom ut i 1997.
Martsch opprinnelige tanke var at Built to Spill skulle bestå av en løst sammensatt og skiftende gruppe musikere, derav navnet. Musikken til Martsch er temmelig komplisert, så for å slippe gjentatte innøvingsperioder med nye musikere, ble bassisten Brett Nelson og trommisen Scott Plouf permanente medlemmer. Det første albumet der Built to Spill framsto som en kreativ enhet, Keep It Like a Secret (1999), ble møtt med entusiastisk omtale og var bandets første som havnet på bestselgerlistene.
Etter noen omskiftelige år albumutgivelser av noe varierende kvalitet, ga Martsch ut det blues- og folkpregede soloalbumet Now You Know (2002). Deretter gikk han og bandet inn i noen år uten albumutgivelser før de kom tilbake med gitaristen Jim Roth som fjerde medlem og vokalist/gitarist Brett Netson som assisterende musiker. Med dette mannskapet ga bandet i 2006 ut det kritikerroste albumet You in Reverse.
Musikkstil og ry
Doug Martsch opparbeidet seg et ry som en fremragende indierock-gitarist. På albumene arrangerer han intrikate og tette gitarteksturer, mens han på konsertene spiller røffe gitarsoli med brå og overraskende vendinger, noe som har gitt Built to Spill ry som et spennende og uforutsigbart liveband.
Som låtskriver blander Martsch ulike stiler som rock, pop, blues og folk. Låtene preges av melodifragmenter som brytes abrupt av og ofte går over i en ny seksjon uten at det tas hensyn til kontinuitet eller konvensjonelle regler.
Bartolomeus
Bartolomeus kan vise til:
Åshild Rygg Tonning
Åshild Rygg Tonning (født Åshild Rygg 14. mars 1977) er en norsk tidligere friidrettsutøver fra Stord som representerte Norna-Salhus.
Hun vant NM-gull i lengde uten tilløp i 2002.
Taťána Kocembová
Tatána Kocembová (födt 2. mai 1962 i Ostrava, Tsjekkoslovakia) er en tidligere tsjekkisk friidrettsutøver, som var i verdenstoppen på 400 meter på 1980-tallet. Kocembovás gjennombrudd kom i EM 1982 i Athen, med bronsemedalje på 400 meter. Med tiden 50,55 ble hun kun slått av de to fremste på distansen gjennom alle tider, Marita Koch og Jarmila Kratochvílová. I det samme mesterskapet ble det sølv på 4 x 400 meter, bak vinneren Øst-Tyskland.
I VM 1983 gjennomførte Kocembová sitt livs løp, tiden 48,59 gav andreplass bak Kratochvílová. Det ble også denne gang sølv på stafetten bak Øst-Tyskland. Hennes eneste mesterskapsgull ble gullet på 400 meter under innendørs-EM i 1984, med tiden 49,97.
TMD
Temporomandibulær dysfunksjon (TMD) er en samlebetegnelse på akutt eller kronisk inflammasjon idet temporomandibulære ledd som forbinder underkjeven til hodeskallen. Dysfunksjonen med sine symptomer kan føre til kraftig smerte og bevegelseshemming. Pga. at tilstanden beveger seg inn i flere profesjonsområder, derav tannlege, nevrolog, kiropraktor, fysioterapeut og psykolog, finnes det flere ulike måter å angripe problemet på.
TMJ, eller kjeveleddet, kan inneha mange av de tilstander som man ellers finner i andre ledd i kroppen. Det være seg ankylose, artritt, artrose, traume, dislokalisering og neoplasi.
Symptomer på TMD
Symptomer på TMD kan variere kraftig og være svært komplekse. Ofte vil vi finne et klinisk bilde med kombinasjon av flere symptomer fra flere TMJ-komponenter: Muskler, nerver, ligamenter, bein, bindevev og tenner. Øresmerter assosiert med hevelse i omliggende vev er også et tegn på TMD.
Muskler
Muskulære symptomer er de vanligste tegn på tilstanden. De to vanligste observasjoner er smerte og dysfunksjon. Dysfunksjon kan manifestere seg som trismus, begrenset gapeevne, og graderes fra mild til alvorlig. I milde former kan dette beskrives som lyder fra leddet ved åpne- og lukkebevegelse. Dette kan skyldes overbelastning av muskulatur ved overdreven tygging (tyggegummi, neglebiting) eller gnissing (bruxisme).
Enhver dysfunksjon i muskulatur kan føre til endring i tennenes okklusjon. Dette kan føre til økt belastning på enkelttenner og manifestere seg som slitasje eller til og med tannverk. Dette demonstrerer en av mange sammenhenger mellom TMJ, muskler og okklusjon.
Kjeveledd, TMJ
Kjeveleddet er et av kroppens mest komplekse ledd. Ulikt fra de fleste andre ledd i kroppen har kjeveleddet, i tillegg til rotasjonskomponenten, også en annen komponent, nemlig translasjon langs tuberculum articulare. Slitasje på både bein og brusk er vanlig å observere ved TMD. Klikking og krepitasjon fra kjeven, sammen med devierende åpne- og lukkebevegelse er en naturlig følge dersom leddhodet har feil posisjon. Dette fører til at bruskskiven som ligger mellom leddhodet og kraniet blir forskjøvet, enten anteriort eller medialt.
I et friskt ledd vil ikke noen av kontaktflatene (bein og brusk) ha aktive smertereseptorer. Smerter vil derfor komme fra omliggende vev. Dersom smerten kommer fra selve leddet vil reseptorer automatisk begrense kjevens bevegelse. Videre kan kronisk inflammasjon gi konstante smerte, også når kjeven ikke er i bevegelse.
Tenner
Feil med tenner og okklusjon kan bidra til å utvikle/forverre TMD. Tannmobilitet og tanntap kan komme grunnet økt muskulær aktivitet og vice versa. Slike endringer i okklusjon kan føre til at sammenhengen mellom tenner, muskler og ledd endres. Inflammasjon i tannens pulpa, pulpitt, kan også komme dersom tannslitasjen er ekstrem.
Utløsende faktorer
Mange eksterne faktorer kan utøve unødig stress på TMJ. Blant disse er:
Ekstrem åpning av kjeven utover bevegelsesgrenser kan skape stress. Aggressiv eller gjentatt lateral eller prutruderende bevegelse, nattlig eller under fysisk aktivitet kan føre til malokklusjon og muskelbelastning. Dette kan også skyldes:
Noen nylige studier har i tillegg avdekket en statistisk sammenheng mellom TMD og whiplash-skade, samt bipolare lidelser.
Restaurering av tannsettets okklusjon
Dersom okklusjonen er kompromittert grunnet uteblivende tannbehandling, periodontal sykdom eller traume, må adekvat okklusjon gjenvinnes gjennom restorativ behandling.
Smertelindring
En initiell behandling med tilpasset, hard bittskinne vil i mange tilfeller gi smertelindring, samt gjenvinne tapt funksjon i kjeveleddet. Noen ganger er situasjonen så akutt at det ikke lar seg fremstille en slik skinne. Da vil muskelavslappende og/eller smertestillende medikamenter benyttes for å komme i gang med bittskinnebehandling. Såkalt varm/kald behandling kan også myke opp muskulatur og gi økt blodtilstrømming til leddet, og derfor gi lindring av smerte.
Langtidsbehandling
Før en går i gang med å gjennombygge okklusjon er det viktig at det foretas en grundig undersøkelse og kartlegger alle faktorer som kan spille en rolle for TMD. Dette innebærer en grundig pasienthistorie, samt en grundig undersøkelse hos tannlege. Denne bør kartlegge varighet og omfang av symptomer, samt tidligere behandlinger og dets effekter. Medisinske funn, tidligere traumer og kartlegging av uvaner kan spille en viktig rolle. Unormal føring av underkjeven kan ha stor påvirkning av muskulatur. Dette kan for eksempel være gnissing, neglebiting eller annen uvane der det bites kant-i-kant. I slike tilfeller vil palpering av muskulatur være smertefullt.
En flat, heldekkende bittskinne i underkjeven vil ofte kunne gi lindring av muskulære symptomer, samt spare tannslitasje. Dette vil også i de fleste situasjoner gi en positiv effekt på leddhodets plassering i leddet. I noen tilfeller må det lages en reposisjoneringplate for å få tilstrekkelig effekt i leddet. <!-- Resten blir oversatt fortløpende. According to the National Institute of Dental and Craniofacial Research (NIDCR) of the National Institutes of Health (NIH), TMJ treatments should be reversible whenever possible. That means that the treatment should not cause permanent changes to the jaw or teeth.[18][19] Examples of reversible treatments are:
What may be concluded is that there are various treatment modalities which a well-trained experienced dentist may employ to relieve symptoms and improve joint function. They include:
Attempts in the last decade to develop surgical treatments based on MRI and CAT scans now receive less attention. These techniques are reserved for the most recalcitrant cases where other therapeutic modalities have changed. Exercise protocols, habit control, and splinting should be the first line of approach, leaving oral surgery as a last resort. Certainly a focus on other possible causes of facial pain and jaw immobility and dysfunction should be the initial consideration of the examining oral-facial pain specialist, oral surgeon or health professional. One option for oral surgery, is to manipulate the jaw under general anaesthetic and wash out the joint with a saline and anti-inflammatory solution in a procedure known as arthrocentesis.[20] In some cases, this will reduce the inflammatory process. -->
Pāvels Murāns
Han representerte Latvia under Sommer-OL 2004 i Athen, der han ble utslått i forsøksheatet på 100 meter bryst.
Chalcionellus
Chalcionellus er en slekt av biller som tilhører familien stumpbiller (Histeridae).
Levevis
Arten som forekommer i Sverige lever på tørre, sandete, kalkrike kystheier (alvar).
Utbredelse
Slekten er utbredt i den vestlige delen av Palearktis nord til det sørligste Sverige.
Norsk hofflitteratur
Norsk hofflitteratur er aristokratisk middelalderlitteratur på norrønt språk hvor sagatradisjonen blandet seg med den europeiske ridderroman. De fleste tekstene er oversatt fra sentraleuropeiske tekster, og det er antatt at denne kulturimporten var en del av hoffets bestrebelser for å fremme ridderskap og indirekte styrke kongens makt.
Det føydale Norge
Spesielt på 1200-tallet, i årene etter den opprivende borgerkrigen, fikk Norge et kulturelt og litterært løft. Riksstyret ble utbygd i takt med at byene og handelen med utlandet vokste. Norge ble omformet etter føydalt mønster.
Det var hoffet og kirken som formidlet kontakten med Europa, og det var kong Håkon Håkonsson (1217–1263) som markerte vendepunktet og var selv en pådriver for oversettelser. Håkon var en lærd konge som beundret den europeiske ridderdiktning og fikk skrevet «sagaer» i prosa på grunnlag av ridderpoesien.
Sannsynligvis på norsk initiativ begynner også Island med å oversette og omtolke kontinentale romantiske eventyr. Stilen er overflatisk sett den samme som de klassiske sagaene, men innholdet var desto mer fantastisk og uvirkelig. Kjærligheten blir et motiv i seg selv i fortellingen, ikke en motivasjon som i islendingesagaene.
Fortsatt ble det skrevet kongesagaer. I 1264–1265 skrev Sturla Tordsson Håkon Håkonssons saga (Hákonar saga Hákonarsonar) på oppfordring av kong Magnus Lagabøte. Sturla skrev også Magnus Lagabøtes saga (Magnús saga lagabætis), men nesten hele denne er tapt. I motsetningen til Snorre Sturlasons kongesagaer var Sturlas sagaer mer som samtidssagaer å regne og han måtte ta mange hensyn til slektningenes ømme tær. Også Sturla siterer kvad, men mer som pynt enn som kilder.
Riddersagaene
Den høviske litteraturen var annerledes og fremmed i grunntonen enn i de norrøne sagaene. Det ga seg utslag i et annet heltebegrep med andre koder for ære; hvor den norrøne helten måtte være mandig var ridderen høvisk. Skrivestilen endret seg tilsvarende og vek fra den objektive tonen til en subjektiv, kunstferdig og ordrik. Fortellingene mistet sitt muntlige nærvær.
Parcevals saga ble også nedskrevet på kong Håkons tid og er en gjenfortelling på prosa av franskmannen Chrétien de Troyes’ epos Peerceval ou le Conte del Graal fra ca. 1180. Franskmannens dikt er ufullstendig, og den norske sagafortelleren laget en kvalitetssvak avslutning på eget initiativ hvor ridderen ble gift og levde lykkelig som ektemann.
En annen av Arthurs riddere er Iven (= Yvain) som blir gjenfortalt i Ivents saga Artuskappa hvor emnet er igjen ridderære og kjærlighet. Nært forbundet er en annen saga, Erex saga, hvor helten er en ridder som edelt drar ut for å hjelpe alle som er i nød. En annen oversettelse, Flóres saga ok Blankiflúr, har heller østerlandske enn keltiske kilder.
Høyere kvalitet holdt Strengleikar som kong Håkon lot «norræna» etter «velsk» mål, det vil si oversette til gammelnorsk etter fransk skrift. Det var en rekke elegant skrevne noveller, fritt gjenfortalt etter franske noveller på vers, såkalte lais.
Også enklere og mandigere i stilen er Karlamagnús saga, kanskje fra rundt 1250, som bygger på Rolandskvadet fra 1060. Oliv og Landres er én av de ti þættir (anekdotene) i sagaen og ble faktisk lagt inn i håndskrifter som ble skrevet senere. Denne fortellingen ble fraktet tilbake fra Skottland av hålogalendingen Bjarne Erlingsson fra Bjarkøy og på hans bud oversatt fra engelsk i 1286. På den tid var Eirik Magnusson var konge i Norge.
En blanding av riddersaga og fornaldersaga er Didrikssagaen (norrønt Þiðrekssaga), også kalt for Saga om Didrik av Bern (norrønt Þiðreks saga af Bern) som ble satt sammen i Bergen rundt 1250 fra tyske dikt og fortellinger. Den forteller om Didrik (= Teodorik) fra Bern (= Verona), men også om kjemper som var kjent fra Eddadiktningen, slik som Sigurd Fåvnesbane og andre. Sagnhistorisk har den stor verdi, mente far og sønn Beyer, men kunstnerisk står den ikke høyt.
Bortsett fra Kongespeilet ble det i liten grad skapt ny høvisk litteratur i Norge, derimot var sjangeren en betydelig inspirasjonskilde for de norske middelalderballadene.
Kulturutveksling til Sverige
Den norske dronningen Eufemia av Arnstein som var gift med Håkon Magnusson av Norge fikk oversatt en del ridderfortellinger til svensk, de såkalte Eufemiavisene. Blant de første skjønnlitterære påvirkningene i Sverige kom altså via Norge fra det kontinentale Europa på begynnelsen av 1300-tallet. De nordiske ridderromanene skilte dog fra de kontinentale ved at kjønnsrollene ble framstilt noe annerledes.
Også Þiðriks saga af Bern ble oversatt til svensk hvor den ofte henvises til som Didrikskrøniken. Boken inneholdt også en rekke norske sagnkonger som Filmer eller Vilkin, Nordian, Hernit, Osantrix og Hernit Hernitsson og som uten blygsel ble langt inn i den svenske kongerekken.
Kongespeilet
Det eneste monumentale verket fra norsk middelalder er Konungs skuggsjå, også kalt Speculum regale, hvor europeiske kulturidealer er omformet til norsk virkelighet. Forbildene kommer fra utlandet, men er tolket originalt og personlig.
Boken er både pedantisk og fylt med bibelsk patos som føles uvirkelig for dagens lesere, men har også fyndig økonomi i ordene som peker tilbake til sagastil, og nytt er foreningen av nasjonal bevissthet med europeisk horisont. Forfatteren råder leseren å lære seg både latin og fransk, «de to mål som går videst, men heller ikke glemme sitt eget mål».
Norsk skriftspråk gikk oppløsning og dansk ble innført etter svartedauden på midten av 1300-tallet. Fram til langt ut på 1500-tallet ble det knapt skrevet noe som helst i Norge.
Kongebondeåpning
Kongebondeåpning er en gruppe sjakkåpninger som karakteriseres av åpningstrekket
Dette er hvits vanligste åpningstrekk (ca. 47,9 %, eller 185 539 av 387 069 partier på Chessgames.com pr 30. april 2006). Det leder til åpent eller halvåpent spill.
Gary Lineker
Gary Winston Lineker (født 30. november 1960 i Leicester) er en britisk tidligere fotballspiller.
Utviklingen av kommunestrukturen i Minas Gerais/Vila de Sabará
Dette er et stamtre som viser utviklingen av kommunene i Minas Gerais som har sitt opphav i bosetningen Vila de Sabará. Stamtreet er bygd opp slik at hver kommune som er skilt ut av en annen havner til høyre og nedenfor «moderkommunen» og har en heltrukket linje. Dersom en kommune har skiftet navn, vil det nye navnet havne i en boks rett til høyre og med stiplet linje.
Küre
Küre er en by med 5 877 innbyggere (2017) i den tyrkiske provinsen Kastamonu. Den ligger nord for Seydiler, sør for İnebolu og øst for Şenpazar.
Sveinung Bjørkøy
Sveinung Bjørkøy (født 14. januar 1977) er en norsk terrengsyklist og verdensmester i singlespeed.
Line (roman)
Line er en roman av den norske forfatteren Axel Jensen.
Romanen utkom i 1959, og er en bok som skildrer noen hektiske måneder av Herman Jacob Waldemar Floeds liv – der Jacobs kamp for å overvinne sin egen mistilpasning i ungdomsmiljøet på Oslo vest, sitt vanskelige forhold til egen familie og sitt eget kreative, men samtidig høyravende, kunstnersinn – forhold som alle i sin tur skiller ham fra hans elskede Line – utfolder seg med dramatisk fylde, med et skjebnesvangert crescendo på Lines sommersted ved Oslofjorden. En historie om sterk lengsel og ungdommelig bravado – og kjærlighet.
Boken vakte stor oppmerksomhet, særlig blant ungdommen, og ble også filmatisert (1961) med Toralv Maurstad og Margrete Robsahm i hovedrollene. Henki Kolstad spiller en viktig rolle i filmen – som Jacobs «venn» og mentor, Gabriel.
Devrekani
Devrekani er en by med 12 027 innbyggere (2017) i den tyrkiske provinsen Kastamonu. Den ligger nord for Kastamonu, nordvest for Taşköprü, sør for Küre, øst for Seydiler og vest for Hanönü.
Sekulær resonans
En sekulær resonans er en type baneresonans.
Sekulære resonanser oppstår når presesjonen til to baner synkroniseres (en presesjon av perihelium med frekvens g, baneplanknute med frekvens s eller begge). Et lite legeme i sekulær resonans med et mye større et (for eksempel en planet) vil presere med den samme takten som det store legmet. En sekulær resonans vil endre eksentrisiteten og inklinasjonen til det lille legemet over relativt korte tidsperioder (en million år eller så).
Bella ciao
«Bella ciao» (italiensk for «Skjønne, farvel!») er en italiensk partisansang fra andre verdenskrig.
Dette er kanskje den mest berømte av alle sanger fra den antifascistiske motstandsbevegelsen i Europa i krigsårene. Komponist og tekstforfatter er ukjent, men melodien og uttrykket er lånt fra «Alla mattina appena alzata», en arbeidersang fra slutten av 1800-tallet som ble sunget på markene på Posletta i Nord-Italia.
Sangen, som er både vemodig og kraftfull, har blitt oversatt til mange språk, kommet i en rekke versjoner og blitt spilt inn med en mengde artister fra flere land, blant annet med den franske sangeren Yves Montand.
Jantarnyj
Jantarnij (russisk: Янта́рный); tysk: Palmnicken; litauisk: Palvininkai; polsk: Palmniki) er et byområde på Samland i Kaliningrad oblast i den russiske eksklaven. Den ligger rundt 40 km nordøst for Kaliningrad. Området hadde 5 455 innbyggere i 2002 og det er antatt at det er den samme innbyggertallet i dag.
Byen ble grunnlagt i 1234 på en gammelprøyssisk bosetning av Den tyske orden, og ga byen navnet Palmnicken. i 1525 ble byen og området en del av det prøyssiske hertugdømme. Under tredveårskrigen ble Palmnicken okkupert av Sverige i seks år.
Palmnicken var en del av Kongeriket Preussen fra 1701 og den prøyssiske provinsen Østpreussen fra 1773. Under syvårskrigen okkuperte Det russiske keiserdømmet byen i årene 1758 til 1762. I 1827 startet utvikling av rav i stor skala. I 1871 ble byen en del av det tyske keiserdømme under den prøyssisk ledede samlingen av Tyskland.
Fra begynnelsen av 1900-tallet ble turistindustrien viktigere, og byen var et kjent spa-sted. I 1939 hadde byen 3 079 innbyggere. Palmnicken ble erobret av Den røde armé tidlig i april 1945 under avslutningen av andre verdenskrig, og har siden vært under russisk kontroll.
Den tyske befolkningen ble fordrevet vestover til Tyskland og byen ble befolket av innflyttede etiske russere, samt hviterussere, ukrainere og tatarer. Palmnicken ble omdøpt til Jantarnij, etter det russiske ordet for rav: jantar.
Massakren i Palmnicken
Under Den røde armés framrykking i januar 1945, ble en konsentrasjonsleir som var en underleir av Stutthof konsentrasjonsleir evakuert og de innsatte ble sendt på tvangsmarsj via Königsberg til Palmnicken. Bare 3 000 av de opprinnelige 13 000 innsatte overlevet denne marsjen. Det var meningen at de overlevde innsatte skulle sperres inne i en av rav-gruvenes tunneler, men gruvens leder motsatte seg dette. SS-styrkene tok da fangene ned til strendene ved Palmnicken natten 31. januar og tvang dem ut i det iskalde vannet i Østersjøen. Bare 15 innsatte overlevde denne krigsforbrytelsen.
Michał Helik
Landslaget
Han ble tatt ut i s EM-tropp til EM i fotball 2021.
Tonje Madsen
Tonje Benedicte Madsen (født 1991) er en norsk journalist og redaktør. Hun har siden 2020 vært sjefredaktør for interiør- og livsstilsmagasinet Bo Bedre.
Svanholm begravelsesbyrå
Historie
I 2020 begynte Svanholm gravferd bygging av et nytt bygg med seremonirom på Rosten som sto ferdig i 2021.
I 2021 fusjonerte Svanholm begravelsesbyrå og Vigdal begravelsesbyrå sammen til Svanholm & Vigdal gravferd.
Hovedkontoret er fortsatt i Brøsetvegen 145g, men de har også kontorer på Rosten, Melhus, Byåsen og Orkanger.
De har to seremonirom, Svanholm seremonirom (Brøsetvegen 145g) og Hedersalen (Vestre Rosten 67).
Glock 26
GLOCK 26 (G26) er en halvautomatisk pistol ifra GLOCK, Østerrike.
Pistolen ble introdusert i 1995 i kaliber 9 x 19 mm Luger, og er i den minste rammen til GLOCK. Pistolen er meget populær for skjult bæring, og brukes en del av Politi i USA som tilleggsvåpen. Magasinet er to-radet og tar 10 patroner.
Antonio Negri
Antonio Negri (født 1. august 1933) er en italiensk sosiolog, kommunist og politisk filosof. Han er mest kjent for boken Imperiet som han skrev sammen med Michael Hardt.
På 1960- og 1970-tallet var han en aktiv marxist. Som en av de mest populære autonomisme-teoretikerne har han publisert innflytelsesrike bøker som oppfordrer til en «revolusjonær bevissthet».
På 1970-tallet ble han beskyldt for å ha tilknytning til venstreekstreme grupperinger som De røde brigader, en organisasjon som var involvert i attentatet mot den italienske statsministeren Aldo Moro i 1978. Dette resulterte til slutt i en fengselsdom på 30 år. Han sonet til sammen ti år.
Negri flyktet til Frankrike, hvor han begynte å undervise ved Université de Vincennes og Collége International de philosophie, sammen med kjente franske teoretikere som Jacques Derrida, Michel Foucault og Gilles Deleuze. I 1997 vendte han tilbake til Italia hvor han godtok en avtale om redusert straff fra 30 til 13 år. Mange av hans mest innflytelsesrike bøker ble publisert under hans fengselsopphold. Nå lever han i Venezia og Paris.
USA under Vinter-OL 1964
USA under Vinter-OL 1964. Åttini sportsutøvere, syttisju menn og tolv kvinner, fra USA deltok i ti sporter under Vinter-OL 1964 i Innsbruck i Østerrike. De deltok i aking, alpint, bobsleigh, langrenn, kunstløp, skihopping, hurtigløp på skøyter, ishockey, kombinert og skiskyting. USA kom på åttendeplass med en gull-, to sølv- og fire bronsemedaljer.
Şenpazar
Şenpazar er en by med 4 995 innbyggere (2017) i den tyrkiske provinsen Kastamonu. Den ligger nord for Azdavay, sørvest for Cide og vest for Küre.
Liste over kulturminner i Hattfjelldal
Liste over kulturminner i Hattfjelldal er en oversikt over fredede og/eller bevaringsverdige bygninger og elementer i Hattfjelldal. Data er hentet fra Riksantikvarens liste over kulturminner.
ID-nummer består av et lenket tall som går direkte til det aktuelle kulturminnet i Kulturminnesøk.
Svein Enok Nørstebø
Svein Enok Nørstebø (født 1972) er en norsk ishockey-spiller som var aktiv på profesjonelt nivå fra 1988 til 2004.
Nørstebø begynte som barnespiller rundt 1980 for idrettsklubben Leik på Korsvegen. I 1988 gikk han over til førstedivisjonslaget Trondheim ishockeyklubb (TIK) hvor han hadde sin debutkamp mot Vålerenga. Etter TIK spilte han for Lillehammer Ishockeyklubb, Bad Nauheim (Tyskland) og Linköping (Sverige). I 2010 gjorde han et kort comeback for Rosenborg for å hjelpe klubben opp i GET-ligaen og dermed få Trondheim tilbake på hockeykartet. Han spilte ni sesonger i Trondheim Ishockeyklubb
Nørstebø har spilt 76 landskamper, og fikk gullklokka etter passerte 75. Han har deltatt i ni VM-turneringer, samt i Vinter-OL på Lillehammer.
Han har spilt om lag 700 offisielle kamper for klubb- og landslag.
I 1999 ble han tildelt Gullpucken, en æresbevisning som tildeles årets beste ishockeyspiller på norske klubb- og landslag. Han var den første fra Trøndelag som fikk denne utmerkelsen.
Han er far til ishockeyspilleren Mattias Nørstebø.
Thomas & Uber Cup 2008
Thomas & Uber Cup 2008 ble arrangert i Jakarta i Indonesia i 2008.
George Larner
George Edward Larner (født 7. mars 1875 i Langley i Buckinghamshire (i dag Berkshire), død 4. mars 1949 i Brighton) var en britisk friidrettsutøver.
Larner begynte ikke med kappgang før han var 28 år gammel. I løpet av tre år satte han ni verdensrekorder. Han la opp i 1906, for å konsentrere seg om arbeidet som politi i Brighton. Han bestemte seg imidlertid for å gjøre et comeback for å prøve å kvalifisere seg til OL 1908.
Under OL 1908 vant George Larner to gullmedaljer. Først vant han 3500 m kappgang på tiden 14.55, foran landsmannen Ernst Webb. Han vant også distansen over 10 engelske mil, med tiden 1.15,57, som også var ny verdensrekord.
Heckler & Koch MP7
MP7 passer inn i en klasse svært lette og kompakte finkalibrede maskinpistoler som har fått navnet personlig selvforsvarsvåpen.
Historie og utvikling
Utviklingen innen kroppspansring, spesielt hjelmer og skuddsikre vester, har ført til at maskinpistoler har hatt problemer med å skade normalt utrustede soldater. Pistolammunisjon, som brukes i de fleste maskinpistoler, har ikke en tilstrekkelig gjennomtrengningskraft. Nato publiserte et sett krav til et nytt selvforsvarsvåpen i 1989, og konkrete krav til pansergjennomtrengning var et av punktene.
Tyske Bundeswehr tok først i bruk MP7, etter at spesialstyrken KSK hadde brukt den en tid. MP7 er en del av et planlagt oppgraderingsprogram for tyske infanterister. MP7 har også blitt tatt i bruk av FNs sikkerhetsstyrker, samt spesialstyrker og politi i Storbritannia, Sør-Korea, Irland og Malaysia.
Teknisk
MP7 bruker en mekanisme som ligner svært på Heckler & Koch automatgevær G36, noe som er uvanlig for så små våpen. Gasstrykket fra avfyringen driver et stempel som igjen driver et roterende sluttstykke. Magasinet fåes i 20 og 40 skudds kapasitet, og magasinbrønnen sitter i pistolgrepet.
Norsk tjeneste
Den 31. mai 2007 undertegnet Forsvaret kontrakt med Heckler & Koch om leveranse av 6 500 stk Heckler & Koch MP7. Våpenet skal erstatte den gamle MP5en og ble satt i tjeneste sommeren 2008.
Kine Hartz
Kine B. Hartz (født 1976) er en norsk journalist og redaktør for motemagasinet Costume. Hun har vært redaktør for Costume siden 2016 og har tidligere arbeidet som redaksjonssjef i ELLE.
Nguyễn Hữu Việt
Nguyễn Hữu Việt (født 1. oktober 1988) er en vietnamesisk svømmer.
Adiathella incisa
Adiathella incisa er en art av insekter innen familien Chelisochidae som igjen hører inn under ordenen saksedyr. Navnet kommer av tangen eller saksen på bakkroppen.
Utseende
Rødbrunt fargede saksedyr med lange, trådformede antenner. Tangen på bakkroppsspissen er kraftig. De kan kjennes på at det andre fotleddet har et utskudd på undersiden som går under det tredje leddet.
Levevis
Saksedyr har bitende munndeler og lever av forskjellig organisk føde, men kan gjerne ta mindre levende byttedyr.
Utbredelse
Arten finnes på Guadalcanal, Salomonøyene.
Sojuz TM-31
Sojuz TM-31 er betegnelsen på en romferd i det russiske Sojuz-programmet, som transporterte de første beboerne (ISS Ekspedisjon 1) til Den internasjonale romstasjonen (ISS) i oktober 2000.
Mannskap
Ved oppskyting ISS-ekspedisjon 1:
Ved landing:
Høydepunkter fra ferden
10 minutter etter oppskyting var Sojus TM-31 i en midlertidig bane, og Gidzenko kunne begynne en serie manøvre som skulle lede Sojus-romskipet nærmere ISS, og til en kobling med Zvezda-modulen kl 4:21 a.m. EST 2. november. 90 minutter etter sammenkoblingen, åpnet Shepherd luken til Zvezda og mannskapet entret ISS for aller første gang.
Sachsen-Coburg
Hertugdømmet Sachsen-Coburg, eller bare Sachsen-Coburg, var en historisk stat og et såkalt ernestinsk hertugdømme regjert av huset Wettin innenfor den nåværende tyske delstaten Bayern. Hertugdømmet ble opprettet i 1596, da Sachsen-Coburg-Eisenach ble delt i Sachsen-Coburg og Sachsen-Eisenach. Da Johann Casimir døde i 1633, regjerte Johann Ernst personalunionen Sachsen-Coburg frem til sin død i 1633. Sachsen-Coburg var enda en gang et hertugdømme fra 1681 til 1699, da det ble en del av Sachsen-Coburg-Saalfeld.
Donald K. Fry
Donald K. Fry var en amerikansk akademiker med fokus på gammelengelsk og mellomengelsk litteratur.
Teoderik III
Teoderik III (fransk: Thierry) (født 654, død 691) var konge av Neustria (inkludert Burgund) ved to anledninger (673 og 675–691) og konge av Austrasia fra 679 til han døde. Dermed var han formelt frankernes enekonge fra 679. Han var sønn av Klodvig II og Balthild. Teoderik har blitt beskrevet som en marionetthersker, en roi fainéant. Makten bak baken var maior domus, hoffmesteren.
Liv og virke
Han ble født en gang rundt 654, er den yngste sønnen til Klodvig II. Han ble plassert på tronen av hoffmester Ebroin, som til og med kan ha utnevnt ham uten støtte fra adelsmennene. Han etterfulgte sin bror Klotar III i Neustria i 673, men Childerik II av Austrasia fjernet ham kort tid etterpå før han døde i 675. Både Teoderik som Ebroin ble kronraket som munker og innestengt i et kloster. Etter at begge brødrene hans var døde, Dagobert II døde i 679, og Childerik II ble myrdet i 675 med sin kone og barn, ble Teoderik hentet ut av klosteret Saint-Denis og plassert på tronen igjen.
Peres (sønn av Makir)
Peres er i Bibelen sønnesønn til Manasse og sønn til Makir.
Teoderik III
Liv og virke
Teoderik og Waratton, hoffmesteren i Neustria, inngikk fred i 681 med Pipin av Heristal (kalt for «Pipin den tykke»), hoffmester i Austrasia. Men da Waratton døde, gikk den nye hoffmesteren, Berthar, til krig mot Austrasia. Pipin utraderte den kombinerte hæren fra Burgund og Neustria, ledet av Berthar og Teoderik i slaget ved Tertry i 687, og la dermed grunnlaget for Austrasias dominans av den frankiske staten. Nederlaget var så gjennomgående at Teoderik måtte godta å gjøre Pipin til felles hoffmester, maior domus, av alle de tre hoffene i Austrasia, Neustria og Burgund. Pipin begynte da å kalle seg selv dux et princeps Francorum, «hertug og fyrste av frankerne». Han var verken konge eller tjener av kongen, men tok opp igjen en eldre germansk beskrivelse av sin makt, en leder (princeps) blant flere ledere (duces) og overlevde ulike marionettkonger før han døde i 714, rundt åtti år gammel.
Familie og barn
Teoderik giftet seg med Klotilda, muligens datter til Ansegisel og Begga av Landen (senere helgenforklart), og hadde følgende barn:
Og muligens:
Çatalzeytin
Çatalzeytin er en by med 6 346 innbyggere (2017) i den tyrkiske provinsen Kastamonu. Den ligger sør for Svartehavet, øst for Abana og vest for Türkeli.
Kamil Piątkowski
Kamil Piątkowski (født 21. juni 2000) er en polsk fotballspiller som spiller for den belgiske klubben, på lån fra den østerrikske klubben Red Bull Salzburg.
Landslaget
Han ble tatt ut i s EM-tropp til EM i fotball 2021.
Maxim Podoprigora
Maxim Podoprigora (født 18. april 1978) er en østerriksk svømmer.
Han representerte Østerrike under Sommer-OL 2004 i Athen, der han ble utslått i forsøksheatet på 100 meter bryst.
Symposium on Operating Systems Principles
Symposium on Operating Systems Principles (SOSP) er en prestisjefylt akademisk konferanse om operativsystemer som blir organisert av Association for Computing Machinery (ACM).
SOSP blir avholdt annet hvert år, og veksler med konferansen om Operating Systems Design and Implementation (OSDI). Den første SOSP ble avholdt i 1967. Den blir sponset av ACM's Special Interest Group on Operating Systems (SIGOPS).
Antonin Guigonnat
Antonin Guigonnat (født 2. juli 1991 i Ambilly) er en fransk skiskytter som konkurrerer internasjonalt. Han deltok under vinter-OL 2018. Han fikk sin første pallplassering i verdenscupen da han ble nummer to på sprinten i Pokljuka 7. desember 2018, på plassen bak Johannes Thingnes Bø.
Guigonnat ble verdensmester i 2021 i Pokljuka da han gikk på Frankrikes lag i parstafett sammen med Julia Simon.
Meho Kodro
Mehmed «Meho» Kodro (født 12. januar 1967 i Mostar, Bosnia-Hercegovina) er en bosnisk fotballtrener og tidligere fotballspiller. Som spiller fikk han to kamper for det tidligere og 13 kamper og tre scoringer for.
Kodro debuterte som profesjonell fotballspiller for laget fra hans hjemby, Velez Mostar. Da krigen i Jugoslavia begynte emigrerte han til Spania. Her spilte han for Real Sociedad før han gikk til FC Barcelona. der han spilte én sesong. Han gikk så til CD Tenerife, før han gikk til Deportivo Alavés og han avsluttet sin karriere i israelske Maccabi Tel Aviv FC i 2001.
French Open 1975
French Open er en Grand Slam-turnering i tennis på grus som blir spilt på Roland Garros-stadion i Paris. French Open i 1975 ble arrangert i perioden 2. til 15. juni. Björn Borg vant finalen over Guillermo Vilas og i damefinalen vant Chris Evert fra USA over tsjekkiske Martina Navrátilová.
Caroline Criado Perez
I sin neste kampanje gikk Criado Perez ut og krevde at det måtte reises en statue som hedret en kvinne på plassen foran parlamentet, Parliament Square. En skulptur som portretterer Millicent Fawcett ble avduket i april 2018, i forbindelse med hundreårsjubileet for kvinnelig stemmerett i Det forente kongerike.
I 2019 ga Criado Perez ut boken Invisible Women: Exposing Data Bias in a World Designed for Men, som på kort tid ble en bestselger gjennom Sunday Times.  Boken kom ut i norsk oversettelse i 2022 under tittelen Usynlige kvinner : Hvordan mangel på data skaper en verden for menn.
Louize Nissen
Louize Nissen (født 1970) er en dansk kostymedesigner. Hun har arbeidet med film siden slutten av 1990-årene og senere også med TV-serier. Nissen har mottatt flere priser for sitt virke.
Typisk Løvland
Typisk Løvland er et samlealbum med diverse artister som spiller låter som er skrevet av Rolf Løvland, utgitt i 1992.
Rikard Nilsson
Rikard Nilsson (født 24. mai 1983) er en svensk fotballspiller som spiller for Ljungskile SK. Han kan spille både venstre back og venstre kant. Han har draktnummer 5 og har tidligere spilt i klubbene FC Trollhättan, Vänersborgs IF, Bodens BK, Elfsborg og Lyn og Levanger Fotballklubb.
Synkopetiden
Synkopetiden er den delen av norsk språkhistorie som ligger mellom urnordisk og norrønt (gammelnordisk). Det er allmenn enighet om at synkopetiden begynner ca. år 500 e.Kr., men sluttidspunktet settes av noen til ca. 800 e.Kr. (bl.a. Didrik Arup Seip ), av andre til ca. 700 e.Kr. (bl.a. Gustav Indrebø ). Navnet på perioden er dannet av ordet synkope, som vil si bortfall av staving eller vokal inni et ord (når dette hender med enden til et ord kalles det apokope).
Rikard Nilsson
I sin debutsesong i 2009 for Lyn startet han syv kamper i Tippeligaen og fikk fire innhopp. Før 2010-sesongen ble han lånt ut til Ljungskile SK og han fortsatte å spille der etter at han ble frigitt ved Lyn sin konkurs. I Lyn ble han hovedsakelig brukt på backplass etter at Shane Stefanutto ble solgt til North Queensland Fury
Synkopetiden
Et eldre navn på perioden er Yngre urnordisk, idet perioden ble regnet som del av den urnordiske tiden. Denne betegnelsen er mindre vanlig nå.
Rikard Nilsson
Han spilte for Levanger i perioden 2014-16, og i sin første sesong han bidro sterkt til det historiske opprykket til OBOS-ligaen. Han gjorde en betydelig  innsats i Levanger disse årene, da han var trener for G19 og i tillegg jobbet med talentutvikling i klubben.
Synkopetiden
Innskriftene ble skrevet i eldre runer til ca. 700, da yngre runer ble tatt i bruk.
Lydutvikling i synkopetida
Perioden er preget av bortfall av trykksvake vokaler: Av de korte trykklette vokalene falt en stor del bort, og resten falt sammen med de lange vokalene. Samtidig dannet det seg nye vokaler: omlydsvokalene. Ottar Grønvik delte i 1987 synkopetida i ulike trinn ut lydutvikling, og daterte hvert trinn ut fra arkeologiske holdepunkter. Synkopetida er trinn II-III. Vi viser for hvert trinn lydutvikling som skjer når trinnet starter:
Plassering av noen runeinnskrifter etter trinn:
Sarah Foot
Sarah Foot er en britisk historiker med fokus på den tidlige middelalderen.
Abana
Abana er en by med 3,931 innbyggere (2017) i den tyrkiske provinsen Kastamonu. Den ligger nord for Bozkurt, sør for Svartehavet, øst for İnebolu og vest for Çatalzeytin.
Piranshahr
Piranshahr (persisk: پیرانشهر) er en by i Vest-Aserbajdsjan-provinsen i Vest-Iran. Ifølge Irans siste folketelling, foretatt i 2016, har byen en befolkning på 95,716 personer. Hele Shahrestanen (kommunen) Piranshahr har en befolkning på 138 864. Av disse tallet bor 43 148 i drabantbyer og landlige distrikter. Et annet estimat setter folketallet i selve byen på 125 000 personer.
Piranshahr er en av Irans eldste byer og dens grunnleggelse dateres tilbake til den pre-islamske æraen i Iran.
Byen har vært hjem for ulike etniske grupper i løpet av sin lange historie. Av denne grunn har demografien i byen gjennomgått en rekke endringer, mens i dag utgjør kurdere flertallet av befolkningen. Piranshahr har 94 % kurdere og 6 % aserbajdsjanere.
I Piranshahr produseres det mer enn 100 forskjellige granittmaterialer i forskjellige farger og teksturer.
Piranshahr er sentrum av Mukrian-distriktet.
Tidligere senior visepresident i Google og nåværende styreleder i Twitter, Omid Kordestani, er fra Piranshahr, men han vokste opp i Teheran.
Den tidligere profesjonelle iranske fotballspissen og treneren Khodadad Azizi er også født i Piranshahr.
Den tidligere målvakten Nasser Hejazi kommer også fra Piranshahr.
Oversikt over Team Hitec Products stall
Denne siden inneholder en oversikt over Team Hitec Products sine lag, fordelt på år.
Svein Bjørkøy
Svein Helge Bjørkøy (født 24. mars 1951 i Trondheim) er en norsk sanger og han har vært professor i sang ved Norges musikkhøgskole siden 1999.
Arsenals resultater
Arsenals resultater sesong for sesong, fra og med sesongen 1995/96.
Svein Bjørkøy
Bjørkøy er utdannet cand. philol. fra Universitetet i Oslo med musikk som hovedfag. I tillegg har han sangstudier fra Italia, Danmark og USA.
Han debuterte som tenorsanger i operaen i 1980, og han fikk holde sin egen romansekonsert i 1984 med støtte fra Rikskonsertene.
Han er faren til den norske tidligere fotballspilleren John Anders Bjørkøy.
Oteråga stasjon
Oteråga stasjon er en jernbanestasjon på Nordlandsbanen, lokalisert ved Løding, 24. km øst for Bodø i Bodø kommune. Stasjonen ble bygd i 1957 og var åpnet i 1962, da Nordlandsbanen ble forlenget til Bodø. Stasjonen var tidligere kun sporadisk bemannet og betjente enkelte kryssende tog. I en årrekke var store deler av stasjonen avstengt og resten utleid til jernbaneformål. Men i desember 2013 ble den gjenåpnet for persontrafikk, med nye plattformer og også forlenget kryssingsspor.
På stasjonen ligger det eneste krysningssporet på Nordlandsbanen mellom Fauske og Bodø.
Framtid
Stasjonen er planlagt gjenåpnet som holdeplass på Saltenpendelen i sammenheng med Forsvarets operative hovedkvarter på Reitan. Som en del av planene skal kryssingssporet på ved holdeplassen fra 290 til 600 meters lengde. Holdeplassen har planlagt byggestart i 2016 og skal etter planen være ferdig i 2017.
Dawid Lande
Dawid Lande (født 14. april 1868 i Łódź, død 10. september 1928 i Karlovy Vary) var en polsk arkitekt.
Lande fullførte Håndverkskolen i Łódź og reiste til St. Petersburg for å studere ved Sivilingeniørinstituttet. Etter å ha fullført studiene arbeidet han to år i Berlin i arkitektbyrået «Keyser und Grossheim» før han reiste tilbake til sin hjemby og åpnet en egen forretning der.
Lande var i sin tid en av byens mest populære arkitekter, kjent for sine prosjekter i Łódź og Warszawa. De mest kjente omfatter blant annet Den russiske riksbanks sete i Łódź, Dawid Sendrowicz’ mursteinshus, Hotel Grand, Leon Rappaports villa og Mieczysław Pinkus' mursteinshus.
Lough Ree
Lough Ree (irsk: Loch Rí) er en innsjø (lough/loch) svært sentralt og midt i Irland. Ree er den nest største av tre store innsjøer på elven Shannon, den største er Lough Derg i sør og den tredje er Lough Allen i nord. Det er også flere mindre sjøer langs elven. Innsjøen fungerer som en grense mellom grevskapene Longford og Westmeath (begge i provinsen Leinster) på den østlige siden og Roscommon i provinsen Connacht på den vestlige siden.
Innsjøen er populær for fiske og båtliv. Innsjøen støtter et lite kommersielt ålfiskeri og er lokalt kjent for sine «eels on wheels», en bil med salg av ål. Byen Athlone ligger i den sørlige enden av innsjøen, og har en havn for båter som skal ut på innsjøen. Den lille byen Lanesboro ligger i den nordlige enden av innsjøen.
Nesten midt i Irland
Det geografiske sentrum av Irland ble tidligere beregnet til å være i distriktet Carnagh East i grevskapet Roscommon på den vestlige bredden av Lough Ree, overfor Cribby-øyene. Også Hodson-søylen som ligger på en øy ved samme navn, Hodson's Pillar Island, i innsjøen ble hevdet å være det mest sentrale punktet i Irland. Imidlertid gjorde Ordnance Survey Ireland i 2022 en ny beregning som plasserte senteret nær Castletown Geoghegan i grevskapet Westmeath. [4]
Økologi
Lough Ree har blitt utnevnt til et spesielt viktig verneområde. Hovedhabitatet, etter område, er selve innsjøen, men det er andre habitater som omfatter myrområder.
Lough Ree-området har blitt utpekt til et særskilt beskyttet område for fuglelivet og definert som viktig fugleområde på grunnlag av dens migrerende vannfugler, med nasjonalt viktige antall dvergdykkere.